ATITAISYMAS

1. Lietuvos Respublikos gyventojų užimtumo įstatymo pakeitimo ir papildymo įstatymo Nr. I-1191 (Žin., 1996, Nr. 18-457) 16 straipsnio antroji dalis turi būti ši:

„2. Aštuntąją pastraipą išdėstyti taip:

„nustatyta tvarka disponuoja iš Užimtumo fondo gautomis lėšomis ir viešai skelbia, kaip jos naudojamos, teikia pasiūlymus dėl Užimtumo fondo lėšų naudojimo;“.

16 straipsnio antrąją, trečiąją ir ketvirtąją dalis laikyti atitinkamai trečiąja, ketvirtąja ir penktąja dalimis.

2. Lietuvos Respublikos administracinių teisės pažeidimų kodekso 205, 224, 225, 238, 259-1, 262, 266, 267, 268, 320 straipsnių pakeitimo ir papildymo įstatymo (Žin., 1996, Nr. 18- 460) 5 straipsnyje išdėstyto 259-1 straipsnio pirmosios dalies 1 punkte išbraukti paskutiniąją pastraipą „Valstybės kontrolės pareigūnai (193-2, 193-3 straipsniai)“.

3. Lietuvos Respublikos žyminio mokesčio įstatymo 3 straipsnio papildymo įstatymo Nr. I-1211 (Žin., 1996, Nr. 18-462) 1 straipsnyje išdėstyto 3 straipsnio pirmosios dalies 14 punktas turi būti toks:

„14) įmonių ir organizacijų, išskyrus politines partijas, politines ir visuomenines organizacijas, profesines sąjungas, labdaros bei paramos organizacijas, įregistravimą, jų perregistravimą ir atitinkamų dokumentų išdavimą (išskyrus atvejus, kai tai reikia atlikti dėl Lietuvos Respublikos įstatymų ar Vyriausybės nutarimų pasikeitimo), už įmonių ir visų tipų organizacijų registravimo duomenų ir dokumentų naudojimą;“.

DOKUMENTŲ SKYRIUS

______________